jkorsvik/nowiki_second_scrape_merged huggingface dataset:
Umberto Giordano

Umberto Giordano (født 28. august 1867 i Foggia, død 12. november 1948 i Milano) var en italiensk komponist.
Umberto Giordano er blitt internasjonalt kjent for sine 12 operaer, mest på grunn av Andrea Chénier fra (1896). Ellers kan nevnes Fedora fra (1898) og Siberia fra (1903).


== Utvalgte verker ==
Marina (1888)
Mala Vita (uroppført 21.2.1892 Teatro Argentina, Roma)
Regina Diaz (5.3.1894 Teatro Mercadante, Napoli)
Andrea Chénier (28.3.1896 Teatro alla Scala, Milano)
Fedora (17.11.1898 Teatro Lirico, Milano)
Il Voto Revision af Mala Vita (6.9.1902 Teatro Bellini, Napoli)
Siberia (19.12.1903 Teatro alla Scala, Milano, omskrevet 1927)
Marcella (9.11.1907 Teatro Lirico, Milano)
Mese mariano (17.3.1910 Teatro Massimo, Palermo)
Madame Sans-Gêne (25.1.1915 Metropolitan Opera, New York)
Giove a Pompei (6.7.1921 Teatro La Pariola, Roma)
La cena delle beffe (20.12.1924 Teatro alla Scala, Milano)
Il Re (12.1.1929 Teatro alla Scala, Milano)
La festa del Nilo (ufullendt)


== Referanser ==


== Eksterne lenker ==
(en) Umberto Giordano – kategori av bilder, video eller lyd på Commons 
(en) Umberto Giordano på Internet Movie Database 
(sv) Umberto Giordano i Svensk Filmdatabas 
(en) Umberto Giordano på AllMovie 
(en) Umberto Giordano hos The Movie Database 
(en) Umberto Giordano hos Internet Broadway Database 
(en) Umberto Giordano på Apple Music 
(en) Umberto Giordano på Discogs 
(en) Umberto Giordano på MusicBrainz 
(en) Umberto Giordano på Spotify 
(en) Umberto Giordano på Last.fm 
(en) Umberto Giordano på AllMusic 
(en) Fritt tilgjengelige noter av Umberto Giordano i International Music Score Library Project
Afghantepper

Afghanteppe eller bare afghan er en type håndknyttet teppe fra Afghanistan. Teppene er kjennetegnet av en rød eller rødbrun bakgrunnsfarge og geometriske mønster. Teppene er av ull fra karakulsau, som gjør dem fine og tette. Tradisjonelt ble teppene laget av håndspunnet ull og farget med plantefarger, særlig fra krapprot. Moderne tepper blir som regel laget av maskinspunnen ull og syntetisk farget.
Tradisjonelle afghanske områder for teppeknyting er i nordvest, der Herat, Andkhoy og Mazar-i Sharif er viktige handelsbyer. I nyere tid har mange teppehandlere også slått seg ned i Peshawar i Pakistan.


== Eksterne lenker ==
Afghanske tepper ved trojo.no
(no) afghan i Store norske leksikon
Bakhtiaritepper

Bakhtiaritepper er håndknyttede tepper laget av bakhtiarinomadene og deres bofaste etterfølgere. Teppene tilvirkes av slitesterk ull og er som regel svært hardt slått, noe som gjør dem meget tykke og solide. De anses å tilhøre de mest slitesterke av de persiske teppene. De beste bakhtiariteppene med den tetteste knytningen kalles i blant Bibibaff.


== Referanser ==
Tomas Tangstad

Tomas Tangstad (født 6. juni 1896 i Mosvik, død 19. juni 1961 i Mosvik) var ordfører i Mosvik fra 1948 til 1955. Han representerte «upolitisk liste», en gruppe som i praksis fungerte som en borgerlig fellesliste. Tangstad ble antatt å tilhøre Venstre. I det sivile liv var Tangstad bonde på gården Duklet fra 1928 til 1956; gården ligger på en åskam ovenfor Skarnsundet.
Han satt i kommunestyret fra 1926 til 1959. I tillegg til politikken hadde han en rekke andre verv i lokalsamfunnet. Han var formann i Mosvik samvirkelag i 11 år fra opprettelsen i 1938, og formann i Mosvik Sparebank 1959–1961.


== Referanser ==


== Eksterne lenker ==
Kommunestyrevalg i Mosvik; lokalhistoriewiki.no
Elias Lorentsen

Elias Lorentsen (født 6. desember 1890 i Mosvik, død 21. november 1976 i Mosvik) var ordfører i Mosvik fra 1.1. 1946 til 31.12. 1947. Han representerte Arbeiderpartiet.I det sivile liv var han snekker, veiarbeider, skogsarbeider, småbruker og revisor, og dertil klokker i Mosvik og Vestvik kirker. Han bodde på småbruket Sanden i Saltvika 1919–28 og Sliperdal 1927-1948 
; gården ligger lengst sør i kommunen. Før 1919 og etter 1948 bodde han på Bakkebo i Frol; de siste årene bodde han likevel hos sønnen Eilert som drev mekanisk verksted på Åsbygda.Han satt i kommunestyret fra 1935. I tillegg til politikken hadde han andre verv i lokalsamfunnet. Han med på å stifte Mosvik sykepleieforening i 1910,, og var aktiv i flere deler av bygdas musikkliv, blant annet som dirigent for Mosvik hornmusikklag. Han var revisor i Mosvik Sparebank 1938-45 og 1949-61.


== Referanser ==


== Eksterne lenker ==
Kommunestyrevalg i Mosvik; lokalhistoriewiki.no
Aksel Saltvik

Aksel Olai Saltvik (født 4. april 1888 i Meløy, oppvokst i Mosvik, død 1. desember 1975 i Mosvik) var ordfører i Mosvik fra 1935 til 1941 og fra mai til desember 1945. Han representerte Arbeiderpartiet.I det sivile liv var han sjømann, fisker, en kort tid gruvearbeider ved Lønvik kalkverk på Ytterøy, veiarbeider og småbruker. Før rutebåt med tverrfjordforbindelsen ble etablert i 1954 drev han også frakt av melk fra Mosvik til meieri på Levanger. Han bodde på småbruket Flatskogen fra 1914 til 1952, deretter på eiendommen Bergheim nærmere fjorden.Han ble første gang valgt inn i kommunestyret i 1916. I 1919 ble han første gang varaordfører.. Han var også varaordfører etter valgene i 1928 og 1931. Han ble i januar 1941 oppnevnt til ordfører i Mosvik av NS-myndighetene, men ba seg fritatt og ble 10 dager senere erstattet av Bjarne Rognlie.
Ved freden i mai 1945 ble han utnevnt til ordfører i Mosvik av den midlertidige fylkesmannen, og han fungerte som ordfører ut 1945, inntil det nyvalgte kommunestyret trådte i funksjon. I tillegg til politikken hadde han andre verv i lokalsamfunnet og i lokallaget og fylkesstyret av Norges Fiskarlag. Han var kirkeverge, søndagsskolelærer og aktiv i misjonsforeninger og annen kristelig virksomhet.


== Referanser ==


== Eksterne lenker ==
Kommunestyrevalg i Mosvik; lokalhistoriewiki.no
Wayne (navn)

Wayne er et engelsk mannsnavn.


== Etymologi ==
Wayne er tatt fra et etternavn som betyr «vognmaker», avledet av gammelengelske wægn, «vogn».


== Utbredelse ==
Wayne var et populært navn i USA fra 1930-årene til 1950-årene.

I England var Wayne et populært navn fra 1960-årene til 1980-årene.

Tabellen nedenfor gir en detaljert oversikt over populariteten til mannsnavnet Wayne og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Wayne Shorter (født 1933), amerikansk jazzmusiker
Wayne Dyer (1940–2015), amerikansk forfatter
Wayne Gretzky (født 1961), canadisk ishockeyspiller
Lil Wayne (født 1982), amerikansk rapper
Wayne Rooney (født 1985), engelsk fotballspiller
Wayne Daly, engelsk grafisk designer


== Annen bruk av navnet ==
Wayne's Coffee, svensk kaffebarkjede


== Referanser ==


== Eksterne lenker ==
(en) Behind the Name: Wayne
(en) Think Baby Names: Wayne
Lee (fornavn)

Lee er et engelsk fornavn for begge kjønn.


== Etymologi ==
Lee er dannet av et etternavn med opprinnelse i gammelengelske leah, «lysning».


== Utbredelse ==
Lee er i dag i de fleste engelsktalende land mest utbredt som jentenavn. Merk at Lee også er et vanlig asiatisk etternavn, som kan ha blitt feilaktig registrert som fornavn i statistikken.


=== Mannsnavn ===
Lee var et populært guttenavn i USA på slutten av 1800-tallet. Navnet kan ha vært gitt som oppkalling etter general Robert E. Lee (1807–1870) som kjempet på sørstatenes side under den amerikanske borgerkrigen.

I England var Lee et populært guttenavn fra 1960-årene til 1980-årene.

Tabellen nedenfor gir en detaljert oversikt over populariteten til mannsnavnet Lee og varianter av dette i noen av de landene hvor statistikk er tilgjengelig.


=== Kvinnenavn ===
Tabellen nedenfor gir en detaljert oversikt over populariteten til kvinnenavnet Lee og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.


=== Menn ===
Lee Friedlander (født 1934), amerikansk fotograf
Lee Harvey Oswald (1939–1963), amerikansk attentatmann
Lee Ritenour (født 1952), amerikansk musiker
Lee Child (født 1954), engelsk forfatter
Lee Smolin (født 1955), amerikansk fysiker
Lee Ranaldo (født 1956), amerikansk musiker
Lee Labrada (født 1960), amerikansk bodybuilder
Lee Stafford (født 1966), engelsk frisør
Lee Brice (født 1979), amerikansk country-sanger
Lee Fang, amerikansk journalist
Lee Moyer, amerikansk maler


=== Kvinner ===
Lee Epstein, amerikansk advokat og professor


== Annen bruk av navnet ==
Lee Cooper, engelsk kleskjede


== Referanser ==


== Eksterne lenker ==
(en) Behind the Name: Lee
(en) Think Baby Names: Lee
Norse Forvaltning

Norse Forvaltning AS er et norsk aksjeselskap som forvalter aksjefond i det norske og de internasjonale verdipapirmarkedene. Selskapet har arbeidet med forvaltning i det internasjonale verdipapirmarkedet siden 2009. Selskapet forvalter i dag fondene Norse TrendEn, Norse Trend Europa og Norse Trend Macro. Norse Forvaltning er et selskap i Norse Gruppen med tillatelse fra Finanstilsynet til å forestå verdipapirfondsforvaltning.
Selskapet ledes av Svein Alexander Gogstad som også er ansvarlig forvalter for fondene. Gogstad har hatt arbeidet og sittet i ledelsen av ulike verdipapirforetak siden 1986, og har arbeidet med analyse og forvaltning.Selskapet har vært i strid med tidligere daglig leder Hans Martin Stadheim, som ble avskjediget i juni 2013. Striden ble avgjort med forlik i 2014.


== Referanser ==


== Eksterne lenker ==
Norse Forvaltning AS
Boje Reitan

Boje Reitan (født 7. mai 1949) er en norsk gårdbruker og lokalpolitiker (SV) som var ordfører i Frosta kommune fra 1999 til 2003 som representant for Senterpartiet. 
Boje Reitan har vært valgt inn i kommunestyret på Frosta fra tre forskjellige lister; først Upolitisk liste, så Senterpartiets liste og sist fra Sosialistisk Venstrepartis liste. I perioden 1995-99 var han varaordfører for Senterpartiet. I perioden 2013-2015 var han varaordfører fra SV, etter at tidligere varaordfører Ola Aursand døde i desember 2012.


== Referanser ==
Jens Hagerup

Jens Einar Hagerup (født 2. januar 1951) er en norsk gårdbruker og politiker som representerer Senterpartiet. Han var ordfører i Frosta kommune i perioden 1991 til 1999.
Hagerup har også vært styreleder i Produsentpakkeriet Trøndelag AS.


== Referanser ==
Jonas Leandersson

Jonas Leandersson (født 22. januar 1990) er en svensk orienteringsløper som konkurrerer for den svenske orienteringsklubben Södertälje-Nykvarn Orientering (SNO) og det svenske landslaget.


== Karrière ==
Leandersson har etablert seg som en av verdens beste orienteringsløpere. Det er først og fremst på sprintdistansen han har markert seg internasjonalt, men han er også en mann å regne med på de andre distansene i orienteringssirkuset, spesielt på stafett. Han var med på det svenske gullaget som vant stafetten i VM i Italia i 2014. Leandersson løp første etappe, mens Fredrik Johansson (nå Fredrik Bakkman) og Gustav Bergman fullførte den svenske triumfen. Individuelt ble Leandersson verdensmester da han vant sprinten i VM i Inverness i 2015. Han har tidligere blitt europamester ved to anledninger, på hjemmebane i 2012 og i Portugal i 2014. Begge gangene var det sprintdistansen Leandersson gikk til topps i.  
I VM i orientering 2017 ble Leandersson nummer fem på den individuelle sprinten. Dagen etter var han en del av det svenske laget som ble verdensmester på sprintstafett. Leandersson løp tredje etappe på vinnerlaget som ellers bestod av Lina Strand, Jerker Lysell og Helena Jansson. I VM i orientering 2018 var han igjen på det svenske sprintstafettlaget som forsvarte sin gullmedalje på distansen.
Leandersson konkurrerer også i friidrett, hvor han representerer klubben Enhörna IF.


== Meritter ==


=== Verdenscupseire ===


== Eksterne lenker ==
(en) Jonas Leandersson – World Athletics 
(en) Jonas Leandersson – World of O 
«Jonas Leandersson» hos Orientering.se
Kvalifisering til Tippeligaen 2016

Kvalifisering til Tippeligaen 2016 ble spilt i november 2015. Kvalifiseringen omfatter de fire lagene som ender på 3.–6.-plass i 1. divisjon og det laget som ender på 14.-plass i Tippeligaen. Etter sesongslutt i 1. divisjon ble det klart at Kristiansund BK, Hødd, Jerv og Ranheim var de fire lagene som først skulle spille semifinaler mot hverandre. Vinnerne i de to kampene møtes deretter til en finale, og laget som vinner denne får til slutt møte laget fra Tippeligaen i en play-off over to kamper. Sammenlagtvinneren av disse kampene kvalifiserer seg til spill i Tippeligaen 2016.
Vinnerlaget ble til slutt Start som beseiret Jerv 4–2 sammenlagt, og kvalifiserte seg til spill i Tippeligaen 2016.
Reglementet for kvalifiseringen er fastsatt av Norges Fotballforbund:

Lag nr. 3 spiller kvalifiseringskamp hjemme mot lag nr. 6. Lag nr. 4 spiller kvalifiseringskamp hjemme mot lag nr. 5. Vinner av kamp mellom lag nr. 3 og 6 spiller kvalifiseringskamp mot vinner av kamp mellom lag nr 4 og 5. Det laget som er høyest plassert på tabellen spiller hjemmekamp. Vinneren spiller kvalifiseringskamper, hjemme og borte etter trekning mot lag nr. 14 i 0. divisjon om plass i 0. divisjon neste sesong.


== Tabeller 2015 ==

 
Etter siste serierunde i 1. divisjon ble det klart at lagene som fikk spille kvalifisering til Eliteserien 2016 var Kristiansund BK, Hødd, Jerv og Ranheim. Sandnes Ulf så lenge ut til å ende på 6.-plass, og dermed sikre sin plass i kvalifiseringen, men et mål av Glenn Andersen i det 96. minutt av kampen mellom Jerv og Follo sørget for at den kampen endte uavgjort. Denne poengdelingen sørget for at Jerv klatret forbi både Sandnes Ulf og Ranheim, og dyttet dermed førstnevnte ned på 7.-plass.


== Kamper ==


=== Semifinaler 1. divisjon ===
Søndag 8. november 2015


=== Finale 1. divisjon ===
Søndag 15. november 2015


=== Play-off ===
Lørdag 21. november 2015

Onsdag 25. november 2015


== Se også ==
Kvalifisering til Eliteserien i fotball for menn


== Referanser ==
Asbjørn Hogstad

Asbjørn Olsen Hogstad (1883-1967) var en norsk bonde og lokalpolitiker (Venstre og Bondepartiet) som var ordfører i Frosta kommune i periodene 1932 til 1940, fra mai 1945 og ut året, og 1948 til 1951. Han representerte Venstre i sin første ordførerperiode, og Bondepartiet i den neste.Ved den NS-skapte nyordningen i 1941 ble Hogstad først oppnevnt til varaordfører, men han ba seg fritatt for dette.Hogstad satt i kommunestyret fra 1923, og hadde også en rekke andre verv og oppgaver i lokalsamfunnet og regionen. Han var formann i det kommuneale e-verket, styremedlem i Frosta sparebank, styreformann i Frosta Dampskibsselskap, formann i Uttrøndelag skyttersamlag, var med på å stifte idrettslaget Fram i 1908, og hadde verv i Frosta meieri, Folla tresliperi og i styret for Østmarka sykehus. Hogstad var også aktiv i mållaget, Frosta ungdomslag og Frosta hestetrygdelag. Han skrev jubileumsberetningen for Frosta landbrukslag i 1963.Han ble i 1963 tildelt Kongens fortjenstmedalje.


== Referanser ==
Södertälje-Nykvarn Orientering

Södertälje-Nykvarn Orientering (SNO) er en svensk orienteringsklubb som ble stiftet i 1998. Klubben startet sin virksomhet i forkant av 1999-sesongen.
Klubbdrakten er mørkeblå og hvit med innslag av gult .
Orienteringsklubben har flere løpere i stallen som har hevdet seg internasjonalt, både på dame- og herresiden. De har virksomhet for løpere på elite-, ungdoms-, barne- og mosjonsnivå. De har eget klubbhus i Tveta, like utenfor Södertälje.
Klubben vant den aller første utgaven av Night Hawk, den største orienteringsstafetten i Norge, tilbake i 2013. De vant Tiomila i 2005 og 2016 og damestafetten under Tiomila i 2009 og 2011. Verdensmester og europamester Jonas Leandersson løper for SNO.


== Meritter ==
Tiomila, herrer (2) :

2005, 2016Tiomila, damer (2) :

2009, 2011Night Hawk, herrer (1) :

201325-manna (3) :

2002, 2003, 2007Smålandskavlen, herrer (2) :

2007, 2018


== Kjente løpere ==


== Kjente tidligere løpere ==


== Eksterne lenker ==
Offisielt nettsted
Kalevan Rasti

Kalevan Rasti (Joensuu, Finland) er en finsk orienteringsklubb. De er kjent for å ha vunnet verdens største orienteringsstafetter, Jukola og Tiomila, en rekke ganger. Selv om Kalevan Rasti er en finsk klubb har de hatt en rekke utenlandske verdensstjerner i stallen sin, som for eksempel verdensmestrene Thierry Gueorgiou og Fabian Hertner.
Klubbdrakten deres er rød og svart med vertikale striper, ikke ulikt hva den italienske fotballklubben AC Milan pleier å spille i.


== Meritter ==
Tiomila, herrer (5) :
1983, 2010, 2011, 2013, 2014Jukola, herrer (6) : 

2004, 2005, 2007, 2012, 2013, 2014Venla (Jukola), damer (2) :

1979, 199225-manna (2) :

2005, 2006Smålandskavlen, herrer (5) :

2000, 2005, 2009, 2011, 2012


== Kjente løpere ==


== Kjente tidligere løpere ==


== Eksterne lenker ==
Offisielt nettsted 
(en) Kalevan Rasti – kategori av bilder, video eller lyd på Commons
Tom Myrvold

Tom Myrvold (født 4. juni 1970 i Trondheim) er en norsk offiser og politiker som representerer Høyre, og var fra 2015 til 2022 ordfører i Ørland kommune. Han har vært leder i Ørland Høyre 2010–2018 og medlem av kommunestyret i Ørland siden 2011.


== Utdanning ==
Myrvold har gjennomført befalsskolen, krigsskolen og Forsvarets stabsskole. Han har studert bedriftsøkonomi ved Høgskolen i Nord-Trøndelag, innehar en mastergrad i strategisk virksomhetsledelse ved Forsvarets høgskole, og har i tillegg diverse universitets- og høyskolefag.


== Forsvaret ==
Myrvold er oberstløytnant i Luftforsvaret, og har hatt forskjellige lederstillinger i Forsvaret i både inn- og utland. Han er veteran etter å ha deltatt i flere utenlandsoperasjoner.


== Referanser ==
Einar Eian

Einar Eian (født 6. november 1972) er en norsk gårdbruker og lokalpolitiker (H) som fra 2015 til 2019 var ordfører i Roan kommune. Han ble valgt med støtte fra Arbeiderpartiet og Kristelig Folkeparti. Han var også medlem av kommunestyret i periodene 2003–2007 og 2011–2015. Etter valget i 2019 ble han valgt til varaordfører i den nye Åfjord kommune, som Roan ble slått sammen med fra 2020, mens Åfjords sittende ordfører Vibeke Stjern fortsetter som ordfører i den nye kommunen.Han er sønn av gårdbruker og tidligere ordfører Erling Eian.


== Referanser ==
Aphelopinae

Aphelopinae er en familie av stilkvepser. Disse små, gjerne maurlignende vepsene er parasitoider som snylter på sikader.


== Utseende ==
Små, svarte, fint hårete vepser. De har oftest velutviklede vinger. Hos denne gruppen mangler hunnene klolignede gripeorganer på forføttene.


== Levevis ==
Aphelopinae er parasitoider som angriper sikader i familiene Cicadellidae og Membracidae .


== Systematisk inndeling ==
Europeiske arter ifølge 

Ordenen vepser (vepser, humler, bier og maur) (Hymenoptera)
Underordenen stilkvepser (Apocrita)
delgruppe broddvepser (Aculeata)
Overfamilien Chrysidoidea
Familien Dryinidae
underslekten Aphelopinae
slekten Aphelopus Dalman, 1823 - 66 arter, sju i Europa. I Norge:
Aphelopus atratus (Dalman, 1823)
Aphelopus camus Richards, 1939
Aphelopus melaleucus (Dalman, 1818)
Aphelopus nigriceps Kieffer, 1905
Aphelopus querceus Olmi, 1984
Aphelopus serratus Richards, 1939
slekten Crovettia Olmi, 1984 - 15 arter
slekten Paraphelopus Olmi, 1991 - én art fra Australia


== Referanser ==


== Litteratur ==
Olmi, M. (1994) The Dryinidae and Embolemidae (Hymenoptera) of Fennoscandia and Denmark. Fauna entomologica Scandinavica 30. ISBN 90-04-10224-8


== Eksterne lenker ==
(no) Aphelopinae hos Artsdatabanken 
(en) Aphelopinae hos Fossilworks 
(en) Aphelopinae hos NCBI 
(en) Kategori:Aphelopinae – bilder, video eller lyd på Wikimedia Commons 
Aphelopinae – detaljert informasjon på Wikispecies 
Fauna Europa (2004) Fauna Europaea version 1.1, www.faunaeur.org – utbredelsesdatabase for europeiske dyr.
Dryinidae på Tree of life [2]
van Noort, Simon (uten dato) WasWb - Aphelopine wasps of Africa and Madagascar. [3]
bugguide.net - bildegalleri over nordamerikanske arter
John Einar Høvik

John Einar Høvik (født 5. september 1970) er en norsk lokalpolitiker (Ap) som fra 2015 er ordfører i Osen kommune.Han hadde sitt virke i Forsvaret før han ble driftsleder og senere daglig leder ved Nord-Fosen pukkverk.Han er sønn av fisker Knut Høvik og butikkdame Astrid (født Gjessing) på Sandviksberget i Osen.


== Referanser ==
Arnhild Holstad

Arnhild Holstad (født 14. april 1963) er en norsk politiker (Ap). Hun var ordfører i Namsos kommune fra 2015 til 2021. Hun var også kommunens første kvinnelige ordfører.


== Liv og virke ==
Hun vokste opp i Hareid på Sunnmøre.Hun er utdannet cand.mag. med mellomfag i idrett og grunnfag i nordisk fra Norges idrettshøgskole og Universitetet i Trondheim. Hun arbeidet først som kroppsøvingslærer, så som flyktningekonsulent. Hun har også vært au pair og arbeidet på kibbutz i Israel. Deretter gikk hun Journalisthøgskolen i Oslo.Fra 1991 til 2003 var hun journalist i Namdalsavisa, de siste fire årene som ansvarlig for næringslivsstoffet. Deretter var hun leder for innovasjonsprosjektet ved Olav Duun videregående skole i Namsos.Holstad var oppnevnt som politisk rådgiver for daværende arbeids‑ og inkluderingsminister Bjarne Håkon Hanssen fra 2005 til 2007.Holstad var informasjonssjef i Statskog fra 2007 til hun ble valgt til ordfører i Namsos i 2015.Hun har sittet i konsernstyrene for Nord-Trøndelag Elektrisitetsverk (2008–2015) og SpareBank 1 SMN (2010–2018). Hun har også vært nestleder i Statens råd for likestilling av funksjonshemmede (2008–2012).Arnhild Holstad er mor til Jorid Juliussen Nordmelan, som er politisk rådgiver for arbeids- og sosialminister Hadia Tajik.


== Referanser ==
Trygve Sandvik

Trygve Jonny Sandvik (født 10. september 1964, død 5. november 2021) var en norsk politiker (Sp) og gårdbruker fra Jøa. Fra 2015 til 2019 var han ordfører i Fosnes kommune. Han ble valgt som representant for en fellesliste mellom Senterpartiet og Kristelig Folkeparti. I 2020 ble Fosnes en del av Namsos kommune.


== Referanser ==
Apoaphelopinae

Apoaphelopinae er en familie av stilkvepser. Disse små, gjerne maurlignende vepsene er parasitoider som snylter på sikader.


== Utseende ==
Små, blanke snyltevepser. Forkroppen er svart, bakkroppen gulbrun. Vingene er temmelig store, tett kledt med mikroskopiske hår (microtrichia).
Antennene er tynne og trådformede og består av ti ledd.


== Levevis ==
Disse vepsene er høyst sannsynlig parasitoider, men vertsartene er ukjente. Andre Dryinidae angriper ulike arter av sikader (Auchenorrhyncha), det er sannsynlig at dette også gjelder disse artene.


== Utbredelse ==
Gruppen er bare kjent fra Mosambik og Sør-Afrika.


== Systematisk inndeling ==

Ordenen vepser (vepser, humler, bier og maur) (Hymenoptera)
Underordenen stilkvepser (Apocrita)
delgruppe broddvepser (Aculeata)
Overfamilien Chrysidoidea
Familien Dryinidae
underslekten Apoaphelopinae Olmi, 2007
slekten Apoaphelopus Olmi, 2007
Apoaphelopus mostovskii Olmi, 2007
Apoaphelopus niassensis Olmi, 2007


== Kilder ==
Fauna Europa (2004) Fauna Europaea version 1.1, www.faunaeur.org – utbredelsesdatabase for europeiske dyr.
Dryinidae på Tree of life [1]
Olmi, M.(1994) The Dryinidae and Embolemidae (Hymenoptera) of Fennoscandia and Denmark. Fauna entomologica Scandinavica 30. ISBN 90-04-10224-8
Olmi, M.(2007) New species of Afrotropical Dryinidae (Hymenoptera: Chrysidoidea), with description of a new genus and a new subfamily. African invertebrates 48(2): 199-232.
van Noort, Simon (uten dato) WasWb - Apoaphelopine wasps of Africa and Madagascar. [2]


== Eksterne lenker ==
Apoaphelopinae – detaljert informasjon på Wikispecies
Hans Oskar Devik

Hans Oskar Devik (født 18. juli 1969) er en norsk politiker (Sp) som fra 2015 er ordfører i Røyrvik kommune. Han er valgt på Samarbeidslista, en borgerlig fellesliste som har flertall i kommunestyret. Han har vært innvalgt i kommunestyret siden 1992 og varaordfører i flere perioder. Før han ble ordfører, var han daglig leder ved maskinfabrikanten Joma Industriservice AS.I 2009 deltok han i TV-serien Da damene dro, som ble sendt på TV 2.


== Referanser ==